CELEX: 62015FN0021
Language: da
Date: 2015-02-05 00:00:00
Title: Sag F-21/15: Sag anlagt den 5. februar 2015 — ZZ mod Regionsudvalget

20.4.2015   
            
            
               DA
            
            
               Den Europæiske Unions Tidende
            
            
               C 127/41
            
         Sag anlagt den 5. februar 2015 — ZZ mod Regionsudvalget
   (Sag F-21/15)
   (2015/C 127/58)
   Processprog: fransk
   
      Parter
   
   
      Sagsøger: ZZ (ved advokat M.-A. Lucas)
   
      Sagsøgt: Regionsudvalget
   
      Søgsmålets genstand og beskrivelse af tvisten
   
   Annullation af afgørelsen om, at sagsøgeren efter sin forfremmelse til lønklasse AST 5 ikke længere var berettiget til en fast godtgørelse for overarbejde, og påstand om erstatning for den økonomiske og ikke-økonomiske skade, der angiveligt er lidt
   
      Sagsøgerens påstande
   
   
               —
            
            
               Annullation af afgørelse nr. 0112/2014, der ophæver sagsøgerens faste godtgørelse for overarbejde med virkning fra den 1.7.2014, vedtaget den 3.6.2014 af den fungerende direktør for Administration and Finance.
            
         
               —
            
            
               Regionsudvalget tilpligtes på ny at betale sagsøgeren denne godtgørelse med virkning fra den samme dato, med tillæg af renter beregnet på grundlag af Den Europæiske Centralbanks rentesats for refinansieringstransaktioner af et beløb, der svarer til den godtgørelse, som sagsøgeren ikke får tildelt, fra den dato hvor godtgørelsen skulle have været tildelt og indtil fuld betaling sker.
            
         
               —
            
            
               Regionsudvalget tilpligtes i erstatning for den økonomiske skade, sagsøgeren har lidt som følge af den anfægtede afgørelse, at betale ham et beløb, som foreløbigt er opgjort til 1  000 EUR, og i erstatning for den ikke-økonomiske skade at betale ham et beløb, som det overlades til Retten at udmåle.
            
         
               —
            
            
               Regionsudvalget tilpligtes at betale sagens omkostninger.